kardosdrur/scandi-wiki huggingface dataset:
Dennis Holmberg

Dennis Holmberg (født 24. august 1987) er en dansk professionel fodboldspiller, der spiller for Vanløse IF, hvis primære position er på midtbanen.

Spillerkarriere 
Dennis Holmberg har tidligere spillet som junior og 1. ynglinge i Lyngby Boldklub, men kom som ynglingespiller til Brøndby IF i 2004 og blev en del af klubbens U/20-ungdomshold. Holmberg opnåede her udelukkende spilletid på klubbens reservehold i 2. division og havde ikke udsigt til spilletid på førsteholdet i Superligaen. Dette på trods af Holmberg af cheftræneren var blevet udtaget til en række Superliga-kampe og deltog i indendørsturneringen Tele2 Cup for førstehold samt Ebbe Sands afskedskamp på Brøndby Stadion mod A-landsholdet.

Efter tre år i Brøndby IF valgte Holmberg derfor i sommerpausen 2007 at underskrive en spillerkontrakt med 2. divisionsklubben Fremad Amager, hvor han hurtigt blev en del af førsteholdstruppen. Holmberg fik sin førsteholdsdebut i forbindelse med en 2. divisionskamp den 5. august 2007 på udebane i Sundby Idrætspark mod lokalrivalerne fra B 1908.

Personlige liv 
Efter sin karriere som fodboldspiller blev Dennis bartender på Toldboden og senere bestyrer på natklubben Simons. Han har i 2015 åbnet frokostcaféen Far's Dreng. Udover dette er Dennis ved at lægge sidste hånd på en kogebog indeholdende retter som piger er svært glade for. Eftersigende bliver titlen Far's Kogebog.

Referencer

Eksterne henvisninger 
 

Fodboldspillere fra Danmark
Fodboldspillere fra Lyngby Boldklub
Fodboldspillere fra Brøndby IF
Fodboldspillere fra Fremad Amager
Fodboldspillere fra Hellerup IK
Fodboldspillere fra B36
Fodboldspillere fra Hvidovre IF
Fodboldspillere fra Vanløse IF
Fodboldspillere fra Boldklubben Søllerød-Vedbæk
Mary Kingsley

Mary Kingsley (født 13. oktober 1862 i England, død 3. juni 1900 i Sydafrika) var en engelsk forfatter og opdagelsesrejsende. Hun har haft stor indflydelse på europæernes ideer om Afrika og de afrikanske folk. Mary Kingsley var niece til Charles Kingsley og Henry Kingsley

Biografi 
I 1892 døde begge Mary Kingsleys forældre, som hun havde passet hus for indtil da. Hendes far havde selv været opdagelsesrejsende, og trods advarsler om at hun aldrig ville vende tilbage derfra tog Mary på sin første opdagelsesrejse til Vestafrika året efter forældrenes død. To år senere tog hun på sin anden rejse. Hun bevægede sig gerne gennem junglen og boede hos kannibaler undervejs. Modsat meget af sin samtid så hun ikke det afrikanske folk som underudviklede mennesker; faktisk skrev hun i en af sine rejsebøger, at "den sorte mand er ikke mere en underudviklet hvid mand, end en kanin er en underudviklet hare." Hun prøvede heller ikke at udføre missionærarbejde, og var modstander af den britiske indflydelse på den afrikanske kultur. 

I 1897 debuterede hun med Travels in West Africa (Rejser i Vestafrika) og i 1899 efterfulgtes den af West African Studies (Vestafrikanske studier).

Mary Kingsley meldte sig frivilligt som sygeplejerske under den anden boerkrig og døde som følge af tyfus, hun pådrog sig her.

Referencer 

Rejsebogsforfattere fra Storbritannien
Opdagelsesrejsende fra Storbritannien
Sygeplejersker
Gryposaurus

Gryposaurus var en slægt af dinosaurer, hvoraf der fandtes flere forskellige arter. Den senest beskrevne art er Gryposaurus monumentensis.

Gryposaurus monumentensis 
I 2002 fandt en privatperson tilfældigt et kranium fra en dinosaur. Efter fundet gik der flere år, før det blev fastslået, at der var tale om en ny art, og det blev offentliggjort i efteråret 2007. Det er foreløbigt de eneste rester, der er fundet af arten, men kraniet er meget velbevaret.

Arten levede for ca. 75 millioner år siden. Den var planteæder og meget robust bygget og ca. 10 meter lang. Den havde 300 tænder i munden og yderligere 500 tænder, som var klar når nogle af de 300 knækkede.

Fundet blev gjort i Utah, USA og kraniet opbevares på Alf Museum.

Eksterne henvisninger 

Dinosaurer
Erik Dahlbergh

Erik Dahlbergh (10. oktober 1625 i Stockholm – 16. januar 1703 i Stockholm) var en svensk greve, militærmand, arkitekt og embedsmand. I 1677 blev han krigsråd, i perioden 1687-1693 var han landshövding i Jönköping, i 1693 blev han udnævnt til feltmarskal og var samme år generalguvernør i Bremen og Verden, og fra 1696 til 1702 var han generalguvernør i Livland. Før sin adling i 1660, hed han Erik Jönsson. Hans navn staves også Eric hhv. Dahlberg. 

Dahlbergh planlagde og redigerede det topografisk plancheværk med kobberstik over stormagtstidens Sverige, Suecia antiqua et hodierna (latin for "Det fortidige og nuværende Sverige"). Mange af kobberstikkene er baseret på Dahlberghs egne tegninger.

I sin militære karriere havde Dahlbergh, som adjudantgeneral og ingeniørrådgiver for kong Karl X Gustav, en stor andel i den svenske hærs krydsning af blandt andre det frosne Storebælt. Ved Københavns belejring (1658-1660) og belejringen af Kronborg ledede Dahlbergh ingeniørtropperne under den anden Karl Gustav-krig.

Eksterne henvisninger 

Arkitekter fra Sverige
Grever fra Sverige
Personer fra Stockholm
Personer i Den Skånske Krig fra Sverige
Personer i Den Store Nordiske Krig fra Sverige
Feltmarskaller fra Sverige
Svenskere i 1600-tallet
Svenskere i 1700-tallet
Spioner for Sverige
Udflåd

Udflåd er en kropsvæske, som udskilles af kvinder. Normalt udflåd fra vaginaen består primært af slim fra slimhinder i skeden og livmoderhalsen. Det indeholder også en særlig væske, produceret af skedevæggene, samt døde celler fra livmoderen. Blandingen har en farve et sted mellem hvidlig, klar og lysgul – afhængig af hvor man er i menstruationscyklussen, hvilket også påvirker mængden.

Kvinder starter med at producere udflåd fra omkring et år før pubertetens begyndelse. Nogle får det i 9-10 års alderen i dag, fordi piger i dag hurtigere går i pubertet.

Årsager 
Ud over det almindeligt udskilte sekret er almindelige årsager til udflåd skedebetændelse, underlivsbetændelse samt klamydia, mens mere sjældne årsager er gonorré, graviditet og celleforandringer i livmoderen samt kræft i livmoderhalsen, skeden eller livmoderen.

Anormaliteter 
Hvis udflåd er grønt eller mørkegult, er det som oftest et tegn på en eller anden form for infektion, og man bør opsøge en læge. I gennemsnit udskiller en kvinde et sted mellem en og to teskefulde per dag. Hvis der pludselig kommer mere end det, kan det være tegn på en ubalance, og man bør derfor blive tjekket hos lægen.

Desuden kan forskellige bakterie- og svampeinfektioner være skyld i anormal udflåd.

Kropsvæsker
Out of Control

"Out of Control" er en sang fra det engelske rock ’n’ roll band The Rolling Stones, og den blev udgivet som single fra deres album Bridges to Babylon

Sangen blev skrevet af Mick Jagger og Keith Richards, og historien bag riffet til sangen fortalte Richards om i 1997:” ”Out of Control” har et bass riff fra ”Papa Was a Rolling Stone”… Hey, hvis nogle kan gøre det, (joke), er det os (griner). Mick spillede mundharmonika soloen på denne her. Han bliver bedre og bedre .”  

Musikerne der indspillede var følgende. Jagger sang, spillede mundharmonika og elektrisk guitar sammen med Richards, Ron Wood og Waddy Wachtel. Trommerne spillede Charlie Watts, mens bass og clavinet blev spillet af Danny Saber. Klaveret og perkussion blev spillet af henholdsvis Don Was og Jim Keltner, mens keyboardet blev spillet af Jamie Muhoberac. Koret til nummeret bestod af Jagger, Richards, Bernard Fowler og Blondie Chaplin .

Singlen ”Out of Control” blev udgivet den 10. august 1998, i England, hvor den fik en 51. plads. Nummeret blev også optaget under deres Bridges to Babylon Tour, og udgivet på live albummet No Security fra 1999.

Eksterne henvisninger 

Officiel tekst
Se The Rolling Stones ”Out of Control”

Fodnote 

Rolling Stones-sange
Singler fra 1998
J.C. Lillie

Joseph Christian Lillie (født 20. marts 1760 i København, død 29. januar 1827 i Lübeck) var en dansk-tysk arkitekt.

Joseph Lillies fader, Friedrich Lillie fra Lauenborg, blev 1756 mester i Københavns Snedkerlav. Sønnen gennemgik Kunstakademiet og vandt 1774-75 dets sølvmedaljer, 1777 dets lille guldmedalje og 1779 dets store. 1783 blev han informator i Akademiets bygningsklasse, og da snedkerlavet i begyndelsen af 1784 ville hindre ham i at drive det snedkerværksted, hans kort før afdøde moder som enke havde fortsat efter sin mand, stod Akademiet ham trolig bi. Som den, der havde vundet dets store præmie og nu taget borgerskab som snedkermester, blev han af Kancelliet erkendt for at have alle lavsrettigheder uden at gøre mesterstykke. Det var dog væsentlig på en anden måde, at han fik indflydelse på den danske møbeltilvirkning. Efter Harsdorffs anbefaling blev han 1784 inspektør og designer ved Det kongelige Møbelmagasin. Han blev tillige brugt til indretning af gemakker på Christiansborg Slot og på lignende måde af en række private, for eksempel ved indretningen af Brede og Liselunds Norske hus. 1790 udnævntes han til hofdekoratør. Han vedblev imidlertid ikke at være velset af Akademiet, der 1787 dadlede ham for forsømmelighed som lærer og ikke ville tilstå ham noget rejsestipendium. Han søgte også forgæves i 1788 om at blive stadsbygmester i København.

I 1798/1799 drog han til Lübeck efter sin anden fallit, her fik han arbejde hos sin ven C.F. Hansen. Senere blev han selvstændig arkitekt i Holsten, hvor han opnåede at blive stadsarkitekt i Lübeck fra 1813.

Galleri

Litteratur 
 Ilsabe von Bülow: Joseph Christian Lillie (1760-1827). (In German language) Berlin 2008.

Eksterne henvisninger 
 
 Biografi i DBL
 Joseph Christian Lillie på archINFORM

Arkitekter fra Danmark
Ansatte ved Kunstakademiets Arkitektskole
Klassicistiske arkitekter
Møbelarkitekter fra Danmark
Danskere i 1700-tallet
Danskere i 1800-tallet
Personer fra København
Personer i Dansk Biografisk Leksikon
Hofkunstnere fra Danmark
Artikler fra 1. udgave af Dansk biografisk leksikon
EM i curling 1978

Europamesterskabet i curling 1978 for herre- og kvindehold var det fjerde EM i curling. Mesterskabet blev arrangeret af European Curling Federation, og turneringen blev afviklet i Aviemore Ice Rink i Aviemore, Skotland i perioden 4. – 9. december 1978.

Mesterskabet havde deltagelse af ti herre- og ni kvindehold. For første gang deltog et dansk kvindehold ved EM i curling.

Mænd 

De ti hold mødtes alle-mod-alle (round robin-kampe), hvilket gav ni kampe til hvert hold. Som noget nyt i forhold til året før var slutspillet genindført. Vinderen af round robin-kampene gik direkte i EM-finalen, mens nr. 2 og 3 spillede semifinale om den anden finaleplads.

Schweiz' hold fra Lausanne-Riviera Curling Club med Jürg Tanner som kaptajn gik ubesejret gennem de ni round robin-kampe og kvalificerede sig dermed til finalen. I semifinalen mødtes Sverige og Danmark i kampen om den anden finaleplads, og den kamp blev vundet 11-2 af svenskerne. I finalen besejrede Schweiz Sverige med 6-5 og blev dermed europamestre uden at tabe en eneste kamp undervejs. Det var Schweiz' anden EM-titel – den første blev vundet i 1976 i Vestberlin. Sølvmedaljerne gik til de forsvarende europamestre fra Sverige, mens Danmark opnåede det hidtil bedste EM-resultat ved at vinde bronzemedaljer.

Danmark blev repræsenteret af et hold fra Hvidovre Curling Club bestående af Tommy Stjerne, Oluf Olsen, Steen Hansen og Peter Andersen.

Round robin

Semifinale og finale

Samlet rangering

Kvinder 

De ni hold mødtes alle-mod-alle (round robin-kampe), hvilket gav otte kampe til hvert hold. Som noget nyt i forhold til året før var slutspillet genindført. Vinderen af round robin-kampene gik direkte i EM-finalen, mens nr. 2 og 3 spillede semifinale om den anden finaleplads.

Sveriges hold med Inga Arfwidsson som kaptajn forsvarede med succes den EM-titel, som holdet vandt ved EM året før. Det var Sveriges tredje EM-titel i træk, og holdet gik for andet år i træk ubesejret gennem turneringen. Sølvmedaljerne gik til Schweiz, som havde besejret Skotland 7-3 i semifinalen, men i finalen mod Sverige var schweizerne chanceløse og tabte 11-2. Det var andet år i træk at Schweiz vandt sølvmedaljer, og tredje år i træk at Skotland måtte nøjes med bronzemedaljer.

Danmark havde for første gang et mandskab med ved EM, og et hold bestående af Inger Torbensen, Lizzi Hallum, Lisbet Mikkelsen og Alice Peters repræsenterede de danske farver. Holdet opnåede en sjetteplads efter tre sejre og fem nederlag i round robin-kampene

Round robin

Semifinale og finale

Samlet rangering

Kilder / eksterne henvisninger 
World Curling Federation  
WCF Statistics – European Curling Championships 1978 – Men  
WCF Statistics – European Curling Championships 1978 – Women  
European Curling Federation  
ECF – European Curling Championships Winners  
Previous competitors and results of the EUROPEAN CHAMPIONSHIPS – 1978 in AVIEMORE, Scotland

Noter 

1978
Sport i 1978
Curling i Storbritannien
Sport i Aviemore
Hit med Sangen

Hit med Sangen er et dansk tv-program, fra år 2000, baseret på The Lyrics Board  og sendt på DR1. Den oprindelige vært var Amin Jensen, der sammen med Sigurd Barrett og Sascha Dupont, senere blev Sigurd udskiftet med Jens Krøyer. De havde fire kendte gæster i studiet. På skift vælges der et tal mellem 1 og 6, der viser et ord. Ud fra ordet skal deltagerne finde på en sang, i hvilken ordet indgår. De seks ord er alle en del af en sang, der skal gættes, så snart det er muligt.

Programmet holdt en pause, men blev sendt igen i 2007, hvor Peter Kær havde overtaget værtsrollen.

Format 
Værten bestemmer, hvilket hold der starter.

1. sangrunde 
I første runde, er der 6 tal. Bag hvert tal gemmer sig et ord.
2 af dem er stopord, hvilket giver turen til det andet hold.
Det hold, der har turen, skal enten gætte hele sangen eller synge en sang med det pågældende ord.

Gætter et hold sangen, får de 1 point.

Recitations-/oversættelsesrunde 
Det ene hold får en dansk oversættelse af en engelsk sangtekst, som holdet skal læse op, og det andet hold skal gætte sangen.
Det andet hold får en engelsk oversættelse af en dansk sangtekst, som holdet skal læse op, og det første hold skal gætte.

Gør de det i 1 vers, får holdet 2 point, gør holdet det først i andet vers, får holdet kun 1 point.

3 i en 
Orkesteret spiller en sang. I den sang er der flettet 3 andre sange ind.
Hvert hold skriver nu på en tavle deres bud på sangen.
Holdene får et point for hvert rigtig svar.

2. sangrunde 
2. sangrunde er meget lig 1. sangrunde. Eneste forskel er, at der kun er 5 tal.

Billedrunden 
Det første hold fik 4 billeder, som skulle kombineres to og to og danne en sang.
Det første hold skulle komme med 3 sange på den måde.
Derefter fik det andet hold lov til at prøve 1 gang med de samme billeder.

Så fik det andet holde fire billeder, og fremgangsmåden var den samme.

3. sangrunde 
3. sangrunde ligner lidt de 2 andre sangrunder. Forskellen er, at i 3. sangrunde er der kun 4 tal og kun ét stopord.

5 i rap 
5 i rap er en runde, der erstattede 3 i en i nyere udgaver.

Orkesteret spillede 5 sange hurtigt efter hinanden.
Deltagerne skulle skrive deres bud på sangene på en tavle og fik et point for hver rigtigt svar.

Finalen 
I de oprindelige udsendelser var der ikke en decideret finale. Her var vinderen det hold, der havde flest point
efter 6 runde og dermed vandt retten til at spille den afsluttende sang.

I de nyere udgaver var der en finale, hvor orkesteret spillede introen til en sang, og det hold, der rejste sig først, fik lov at synge sangen, men der skulle synges rigtigt, ellers gik pointet til det andet hold.
Det hold, der havde flest point til sidst, vandt.

Kritik 
Der har været kritik af, at kunstnerne fik hjælp, efter de havde gættet sangen, hvis de skulle have glemt teksten.

Referencer

Eksterne henvisninger 
 Hit med sangen  på DR Bonanza
 

Tv-underholdningsprogrammer
DR-programmer
Kevin Godley

Kevin Godley er en engelsk trommeslager, kendt for sin tid i Godley & Creme og 10cc. Men han har også optrådt i andre grupper, eller som solist.

Se også 
Godley & Creme

Trommeslagere fra Storbritannien
Personer fra Manchester
10cc
Colin Hay

Colin James Hay (født 29. juni 1953 i Saltcoats, Skotland) er en britisk sanger og guitarist.

Biografi 
I en alder af 14 flyttede han sammen med familien til Australien. I 1978 mødte han Ron Strykert, som han startede en duo med. De startede bandet Men at Work sammen med Jerry Speiser, John Rees og Greg Ham. Sammen udgav de albumet Business as Usual i 1981.

Efter bruddet med Men at Work i 1985, udgav Colin Hay flere solo-albums, inklusive Looking for Jack fra 1987 og Wayfaring Sons fra 1990, der blev store kommercielle successer.

Colin Hay er gift med sangeren Cecilia Noel, og er onkel til Sia Furler, vokalist i gruppen Zero 7. Senere har Colin Hay haft optrædener i tv-serien Scrubs, hvor også nogle af hans sange bliver spillet (for eksempel Beautifull World, Waiting for my real life to begin og Overkill).

Diskografi 
 Looking for Jack (1987)
 Wayfaring Sons (1990)
 Peaks & Valleys (1992)
 Topanga (1994)
 Transcendental Highway (1998)
 Going Somewhere (2001)
 Company Of Strangers (2002)
 Man at Work (2003)
 Are You Lookin' At Me? (2007)

Guitarister fra Storbritannien
Musikere fra Australien
Sangere fra Storbritannien
Fantomet (rapper)

Mads Viktor, med kunstnernavnet Fantomet (født 1988 og opvokset på Islands Brygge og Amagerbro), er en dansk rapper, der er specialiseret i freestylerap. 

Han vandt i 2006 MC's Fight Night, hvor han slog Kejser A i finalen. Udover at have deltaget i MC's Fight Night 2005-2009 har han også gjort sig bemærket som en ekvilibristisk lyriker og er af mange betegnet som en del af den danske conscious-rap.

I 2006 udgjorde Fantomet samt kollegaen, Tempo Bang (Tor Bang), rapgruppen "Kartellet", der sammen udarbejdede en nonprofit-demo ved navn Inlicitering og uddoktrinering. Demoen omfatter seks politiske sange, hvor der primært fokuseres på revolution, racediskrimination og en del samfundsmæssige problemstillinger.

Fantomet har samtidig arbejdet med en række andre navne på den danske rapscene; bl.a. den danske producer, Ezi-Cut, hvor han rapper på et mixtapet Drop Dead i sangen Fantomet på det bånd. Desuden har Fantomet produceret flere beats for rapperen, Vakili, og rappede ydermere i gruppen "Syg Alliance" omkring folketingsvalget i 2007.

Eksterne henvisninger 
 Fantomet/Mads Viktor Blog 
 MySpace-hjemmeside 

Rappere fra Danmark
Personer fra København
Otto Krabbe (flertydig)

Otto Krabbe henviser til flere artikler:
 Otto Krabbe – geheimeråd
 Otto Krabbe (rektor) – medstifter af Kristeligt Studenter-Settlement og rektor for Skovtofte Socialpædagogiske Seminarium
Th.Langs Skoler

Th. Langs Skoler eller Theodora Langs Skoler er navnet på et skoleimperium på Skoletorvet i Silkeborg.

Theodora Lang oprettede sin skole d. 23. november 1882. Ved skolens oprettelse var midlerne så små, at eleverne selv måtte medbringe stole fra hjemmet til brug i skolen.

Th. Lang erhvervede sig en af byens sidste nybyggergrunde, som var oprettet ved kongeligt dekret ved handelspladsen Silkeborgs oprettelse. De ældste af skolens bygninger er tegnet af arkitekten Anton Rosen og opført 1886.

I de kommende år gik udviklingen særdeles hurtigt. Da Th. Langs Skoler var på deres største, indeholdt skoleimperiet børneskole, gymnasieskole, lærerseminarium, HF-kursus, drenge- og pigekostskole. I begyndelsen tillige et forskoleseminarium. Alt sammen centreret omkring Skoletorvet og Hostrupsgade i Silkeborg. I 1977 udflyttedes Th. Langs Gymnasium og blev til Silkeborg Amtsgymnasium, kort efter indstilledes driften af den sidste kostskole, – pigekostskolen, i 1986 blev Th. Langs Seminarium nedlagt. Tilbage er børneskolen samt Th. Langs HF & VUC. Disse to institutioner gik på institutionens 125-års fødselsdag i 2007 i optog gennem Silkeborg midtby medbringende stole – til minde om oprettelsen af en lille, fattig skole.

Eksterne henvisninger 
Skolens hjemmeside

Bygninger, konstruktioner og anlæg i Silkeborg
Uddannelsesinstitutioner i Danmark
Uddannelse i Silkeborg
Etableret i 1882
Reutlingen

Reutlingen er en by i Tyskland i den sydlige del af delstaten Baden-Württemberg med omkring 110.000 indbyggere. Byen er sæde for en landkreis med samme navn.

Reutlingen har et universitet for praktisk forskning, som blev grundlagt i 1855, oprindelig som en væveskole.

Geografi 
Reutlingen ligger ved de Schwäbische Alb, og bliver derfor ofte kaldt Porten til Schwäbischen Alb (tysk: Das Tor zur Schwäbischen Alb).

Historie 
De første bosættelser i området menes at være opstået i 300- eller 400-tallet. Omkring år 1030 byggede grev Egino en borg på toppen af Achalm, et af de største bjerge ved Reutlingen (cirka 706 meter over havet). Et af tårnene på denne borg står stadig og er åben for turister. Navnet Reutlingen blev først brugt skriftligt i den såkaldte Bempflingentraktat (tysk: 'Bempflinger Vertrag''), som er fra omkring 1089-1090.

Omkring 1180 fik Reutlingen markedsret og mellem 1220 og 1240 fik den bystatus og der blev bygget bymure og fæstningsværker. Kort tid efter, fra 1247-1343, blev byens landemærke, Marienkirche bygget.

Reutlingen var en by i det Tysk-Romerske rige og frigjorde sig fra hertugerne af Württemberg.

Byrådet i Reutlingen signerede Confessio Augustana i 1530 og konkordieformlen i 1580 (et nøgledokument for lutheranismen).

Den største katastrofe i Reutlingens histori skete i 1726 da en bybrand ødelagde 80 % af alle boliger og næsten alle offentlige bygninger. Branden som varede i 3 dage gjorde 1.200 mennesker hjemløse.

General Ferdinand Heim, som senere blev kaldt «Syndebukken fra Stalingrad» var født i Reutlingen.

Eksterne henvisninger 

 
Frie rigsstæder
Kirstine Fiil

Kirstine (Tulle) Nicoline Søvang Fiil (23. august 1918 i Hvidsten – 25. august 1983 smst.) var en dansk modstandkvinde. Hun var datter af Marius Pedersen Fiil, der var medlem af Hvidstengruppen. Hun skrev i forbindelse med sin families og andre medlemmer af Hvidstengruppens snarlige henrettelser et brev til den tyske rigsbefuldmægtigede Werner Best.

Kirstine Fiil var gift med Peder Bergenhammer Sørensen.

Sammen med resten af gruppen blev Kirstine Fiil arresteret af Gestapo 11. marts 1944. Nyheden om deres anholdelse blev bragt i De frie Danske en uge senere.

Måneden efter meddelte De frie Danske at de anholdte fra Hvidsten var blevet overført fra Randers til Vestre Fængsel.

Den 15. juli 1944 skrev De frie Danske om hendes livstidsdom, om henrettelsen af hendes mand, hendes far og bror, om lillesøsterens dom på to år, og udtrykte medfølelse for morens store tab.

Hun blev efter krigen, i 1946, gift med den tidligere kz-fange Olaf Møller, der var ansat i Forsvaret.

Hun er begravet på Gassum Kirkegård.

Kilder

Eksterne henvisninger 
 
 Kirstine Fiil på Dansk Kvindebiografisk Leksikon
 Frihedsmuseets Modstandsdatabase

Medlemmer af Hvidstengruppen
Danskere i 1900-tallet
Personer i Dansk Kvindebiografisk Leksikon